Аҧсны Жәлар Рџьынџьтәылатә еибашьра аан иҭахаз аҧсадгьыл ахьчаҩцәа рбаҟа амҵан ашәҭқәа шьҭарҵеит Аҧсны ахадара, ауаажəларра.
27.09.2016
Аҧсны Жәлар Рџьынџьтәылатә еибашьра аан иҭахаз аҧсадгьыл ахьчаҩцәа рбаҟа амҵан ашәҭқәа шьҭарҵеит Аҧсны Ахада Рауль Ҳаџьымба, атәыла ахада ихаҭыҧуаҩ Витали Габниа, Жәлар Реизара аиҳабы Валери Бганба, Аҧыза- министр Беслан Барцыц, Жәлар реизара адепутатцәа, аминистрцәа, аибашьра аветеранцәа, аҧсадгьыл ахьчара аан иҭахаз рҭаацәа.
558
Аҧсны Жәлар Рџьынџьтәылатә еибашьра аан иҭахаз аҧсадгьыл ахьчаҩцәа рбаҟа амҵан ашәҭқәа шьҭарҵеит Аҧсны Ахада Рауль Ҳаџьымба, атәыла ахада ихаҭыҧуаҩ Витали Габниа, Жәлар Реизара аиҳабы Валери Бганба, Аҧыза- министр Беслан Барцыц, Жәлар реизара адепутатцәа, аминистрцәа, аибашьра аветеранцәа, аҧсадгьыл ахьчара аан иҭахаз рҭаацәа.
Аҧсны аҳҭнықалақь Аҟәа ақырҭуа мпыҵахалаҩцәа рҟнытә ахы ақәиҭтәра азы аоперациа цон жәеиза мшы. Уи напхгара арҭон усҟантәи атәылахьчара аминистр аинрал--маиор Султан Сосналиеви Аҧсны Арбџьармчқәа рыштаб хада аиҳабы, аинрал-маиор Сергеи Дбари. Ари амш аҽны иҭахаз аибашьцәа ргәаладыршәарц еизеит хыҧхьаӡара рацәала ауаа. Аҧсны анапхгара, аибашьра аветеранцәа, ауаажәларратә еиҿкаарақәа рхаҭарнакцәа, ашколхәыҷқәа. Иахьатәи амш шгәырҕьара мшугьы, хымҧада иацуп угәы узырхьуа агәалашәарақәагьы. Афон – Ешыратәи абаталион иалахәыз амедиаҳәшьа Иулиа Багаҭелиа ҩажәи хҧа шықәса раҧхьа ицоз ахҭысқәа данырзааҭгылоз, илцәыуадаҩын илызцәырыргоз ацәаныррақәа рыҵәахра.
Ари амш аҽны зегьы иргәаладыршәон, наунагӡа ажәа «Аиааира» зыхьыӡ адҳәалоу Аҧсны ахақәиҭра зхы ақәызҵаз аҵеицәа. Урҭ рыхьыӡ наунагӡа кашәара ақәым. Авиациа агәыҧ акомандаҟаҵаҩ Виачеслав Ешба игәалаиршәоит ҩажәи – хҧа шықәса раҧхьа имҩаҧысуаз ахҭысқәа. Усҟан иара ахәра шимазгьы, аҧырҩцәа аназымха , илиршеит афронт ахь ахынҳәра. Егьа аамҭа мҩасыргьы, арҭ агәалашәарақәа хашҭра рықәым. Ҳара зегьы иаҳуалуп Аҧсадгьыл ахақәиҭреи ахьыҧшымреи зхы ақәызҵаз Аҧсны аҵеицәа рыхьыӡ акамыршәра.
Оцените новость:
+1
+2
+3
+4
+5
Сохраните ссылку или поделитесь с друзьями